జగదీష్ ప్రధాన్

జగదీష్ ప్రధాన్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో ముస్తఫాబాద్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

రాజకీయ జీవితం
జగదీష్ ప్రధాన్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1997 నుండి 2017 వరకు మున్సిపల్ కౌన్సిలర్‌గా ఎన్నికై షాహ్దారా నార్త్ జోన్, పబ్లిక్ హెల్త్ కమిటీకి ఢిల్లీ మున్సిపల్ కార్పొరేషన్ (MCD) ఛైర్మన్‌గా పని చేసి 2013 ఢిల్లీ శాసనసభ ఎన్నికలలో ముస్తఫాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హసన్ అహ్మద్ చేతిలో 1,896 ఓట్ల తేడాతో ఓడిపోయాడు. ఆయన 2015 ఢిల్లీ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హసన్ అహ్మద్‭పై 6,031 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జగదీష్ ప్రధాన్ 2020 ఢిల్లీ శాసనసభ ఎన్నికలలో ముస్తఫాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి హాజీ యూనస్ చేతిలో 20,704 ఓట్ల తేడాతో ఓడిపోయాడు. 
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు